“กสิกรฯ” มอง SET สัปดาห์หน้าแกว่งกรอบ 1,560-1,620 จุด แนะเกาะติดบจ.ประกาศงบ-ยอดโควิด
บล.กสิกรไทย มองแนวโน้มดัชนีหุ้นไทยสัปดาห์หน้าแกว่งในกรอบ 1,560-1,620 จุด แนะเกาะติดยอดโควิด-บจ.ประกาศงบฯ
บล.กสิกรไทย มองแนวโน้มดัชนีหุ้นไทยสัปดาห์หน้าแกว่งในกรอบ 1,560-1,620 จุด แนะเกาะติดยอดโควิด-บจ.ประกาศงบฯ
8 พ.ค. 2564

บริษัทหลักทรัพย์ กสิกรไทย จำกัด มองสัปดาห์หน้า (10-14 พ.ค.) ดัชนีหุ้นไทยมีแนวรับที่ 1,575 และ 1,560 จุด ขณะที่แนวต้านอยู่ที่ 1,600 และ 1,620 จุด ตามลำดับ โดยปัจจัยสำคัญที่ต้องติดตาม ได้แก่ สถานการณ์โควิด 19 ทั้งในและต่างประเทศ ความคืบการกระจายวัคซีนโควิด 19 และมาตรการกระตุ้นเศรษฐกิจไทย
รวมถึงผลประกอบการงวดไตรมาส 1/64 ตลอดจนความสัมพันธ์ทางการค้าระหว่างจีนและคู่ค้า ส่วนข้อมูลเศรษฐกิจสหรัฐฯ ที่สำคัญ ได้แก่ ดัชนีราคาผู้บริโภคและดัชนีราคาผู้ผลิต ยอดค้าปลีก และผลผลิตภาคอุตสาหกรรมเดือนเม.ย. ขณะที่ปัจจัยต่างประเทศที่สำคัญอื่นๆ ได้แก่ ดัชนีราคาผู้บริโภคและดัชนีราคาผู้ผลิตเดือนเม.ย. ของจีน และผลผลิตภาคอุตสาหกรรมเดือนมี.ค.ของยูโรโซน